stanford-oval/wikipedia huggingface dataset:
Armathwaiten rautatieasema

Armathwaiten rautatieasema on rautatieasema Armathwaiten kylässä Cumbriassa, Luoteis-Englannissa. Se sijaitsee Settle–Carlisle-radan varrella.
Asema avattiin 1. toukokuuta 1876. Se suljettiin osana Beechingin leikkauksia 4. toukokuuta 1970 ja avattiin taas uudelleen 14. heinäkuuta 1986.
Asemaa käytti 7 100 matkustajaa kaudella 2017–2018.
Antoine Charles Horace Vernet

Antoine Charles Horace Vernet: Mamelukki, 1810.
Antoine Charles Horace Vernet  eli Carle Vernet (14. elokuuta 1758 Bordeaux – 17. marraskuuta 1835 Pariisi) oli ranskalainen taidemaalari, Claude Joseph Vernet’n nuorin lapsi ja Horace Vernet’n isä.
Bordeaux’ssa syntynyt Vermet oli Michel Nicolas-Bernard Lepicien oppilas. Hän meni Roomaan tutkimaan antiikin mestareita. Hänen voitettuaan grand prix’n (1782) hänen isänsä oli käskettävä hänen palata Ranskaan estääkseen häntä menemästä luostariin. 1788 hänestä tuli École des Beaux-Artsin jäsen  ja 1810 Academie Royalen jäsen.
Teoksessaan Aemilius Pauluksen triumfi hän mursi perinteen ja kuvasi hevosta tavalla, jonka hän oli oppinut talleilla ja ratsastuskouluissa. Hänen metsästystä, kilpailuja, maisemia ja työntekoa kuvaavat litografiansa olivat hyvin suosittuja.
Carlen sisar teloitettiin giljotiinissa Ranskan vallankumouksen aikana. Kun Vernet jälleen ryhtyi maalaamaan, hänen tyylinsä oli muuttunut perusteellisesti. Hänen piirroksensa Napoleonin Italian-taistelusta saivat runsaasti kiitosta, samoin Marengon taistelu,  ja Austerlitzin aamusta Napoleon palkitsi hänet Kunnialegioonan arvomerkillä. Ludvig XVIII  palkitsi hänet Pyhän Mikaelin kunniamerkillä.
Aiheesta muualla

Kuvia tai muita tiedostoja aiheesta Antoine Charles Horace Vernet Wikimedia Commonsissa
Gabriel Lippmann

| Gabriel Lippmann |
| --- | --- |
 Lippmannin itse itsestään ottama valokuva
Henkilötiedot
Syntynyt: 16. elokuuta 1845 Bonnevoie, Luxemburg
Kuollut: 13. heinäkuuta 1921 (75 vuotta) Atlantin valtamerellä, matkalla Kanadasta Ranskaan
Kansalaisuus:  ranskalainen
Koulutus ja ura
Tutkinnot:  École Normale
Väitöstyön ohjaaja:  Gustav Kirchhoff ja Hermann von Helmholtz
Instituutti:  Sorbonne
Tutkimusalue:  Fysiikka
Tunnetut työt:  Värivalokuvaus
Palkinnot:   Nobelin fysiikanpalkinto (1908)
Gabriel Jonas Lippmann (16. elokuuta 1845 Bonnevoie, Luxemburg – 13. heinäkuuta 1921 Atlantin valtamerellä, matkalla Kanadasta Ranskaan) oli ranskalainen fyysikko. Hän vaikutti perustavalla tavalla useiden fysiikan ja kemian alojen kehitykseen. Hänen tutkimiaan aloja olivat muun muassa sähköoppi, lämpöoppi, optiikka, ja valokemia. Vuonna 1908 Lippmann palkittiin Nobelin fysiikanpalkinnolla valon interferenssi-ilmiöön perustuvan värivalokuvauksen keksimisestä. Ranskassa toimii hänen kunniakseen nimetty tutkimuskeskus, Centre de Recherche Public Gabriel Lippmann.
Nuoruus ja opinnot

Lippmann syntyi elokuussa 1845 juutalaisperheeseen Hollenrichissa, Luxemburgissa, jossa hänen isällään oli parkitsemis- ja hansikastehdas. Kolme vuotta myöhemmin perhe muutti Pariisiin, jossa Lippmann eli suurimman osan lapsuuttaan. Hän oli äitinsä kotiopetuksessa vuoteen 1858, jolloin hän aloitti Lycée Napoléonissa. Hän oli kiinnostunut vain tietyistä aiheista, joten hän ei ollut mallioppilas. Vielä vuonna 1868 opettajankoulutuksessa hän jätti samasta syystä valitsematta kursseja, joilla olisi saanut opettajan pätevyyden.
Ura

Lippmann osallistui 1873 luonnontieteelliseen projektiin Saksassa tarkoituksenaan tutkia luonnontieteiden opetusmenetelmiä. Hän työskenteli fysiologi Wilhelm Kühnen, tutkija Hermann von Helmholtzin ja fyysikko Gustav Kirchhoffin kanssa Heidelbergin yliopistossa, jossa hän väitteli filosofian tohtoriksi vuonna 1874. Monien muiden kiinnostuksen kohteiden lisäksi hän opiskeli siellä ranskalaista ja saksalaista kirjallisuutta.
Toisen tohtorin nimikkeensä luonnontieteissä Lippmann sai vuonna 1875 väiteltyään 28-vuotiaana kehittämästään kapillaarielektrometristä Pariisin yliopistossa Sorbonnessa. Lippmann liittyi Pariisin Luonnontieteelliseen tiedekuntaan vuonna 1878 ja nimitettiin Sorbonnessa kokeellisen fysiikan professoriksi vuonna 1883. Samana vuonna hänet valittiin myös Ranskan tiedeakatemiaan, jonka puheenjohtajaksi hän pääsi 1912.
Lippmann seurasi fyysikko Jules Jaminia Ranskan fysiikan tutkimuslaboratorion johtajan virkaan, jossa hän pysyi kuolemaansa saakka. Lippmann otti 1893 laboratorioonsa töihin nuoren puolalaisen opiskelijan Maria Sklodowskan. Nainen teki häneen niin suuren vaikutuksen, että hän esitteli tämän yhdelle parhaista assistenteistaan, Pierre Curielle. Näiden kahden Lippmannin alaisen avioliitto vuonna 1895 oli alku merkittävälle yhteistyölle luonnontieteiden parissa.
Nobel-palkitun värivalokuvausmenetelmänsä Lippmann kehitti vuonna 1886, mutta lopullinen teoria valmistui vasta 1894. Elämänsä aikana hän sai myös Royal Society of Londonin jäsenyyden.
Saavutukset

Lippmann myötävaikutti moniin perustavanlaatuisiin fysiikanaloihin, erityisesti sähköoppiin, termodynamiikkaan, optiikkaan sekä fotokemiaan ja kehitti parannuksia lukuisiin fysiikan perustutkimusvälineisiin. Lippmann työskenteli monien erilaisten onnistuneiden projektien parissa, ja hän sai niiden aikana monta patenttia.
Ennen värivalokuvausmenetelmänsä kehittämistä hän tutki sähköisten ilmiöiden ja kapillaari-ilmiön yhteyksiä, mikä johti erittäin herkän kapillaarielektrometrin kehittämiseen. Tämä työ mahdollisti erittäin pienien jännitteiden mittaamisen ja oli perustana ensimmäisten sydänsähkökäyrää mittaavien elektrokardiografien kehittämisessä. 1800-luvun lopussa hänen työnsä sisälsivät myös heilureiden tutkimista, minkä avulla hän onnistui kehittämään menetelmän, jolla saadaan poistettua systemaattinen virhe mitattaessa aikaa.
Lippmannin vuonna 1908 julkaisema idea, ”intergraalinen valokuvaus”, muistettiin 1960-luvulla, kun holografia alkoi uudestaan kiinnostaa ihmisiä. Lippmannin tavoitteena oli ollut kehittää kuva, jonka katsoja voi havaita muuttuvan eri suunnista katsottuna. Hänen ratkaisunsa oli muodostaa toistuva kuvio pienistä kameran linsseistä, joista jokainen ottaa kuvan kohteesta hieman eri suunnasta. Lippmann on tunnettu myös monista töistään meteorologian, astronomian ja seismologian parissa. Yksi näistä on koelostaatti, jota käytetään teleskoopeissa pitämään tähtien kuva paikoillaan halutun aikaa.
Yksityiselämä ja kuolema

Lippmann meni naimisiin vuonna 1888 Madamoiselle Cherbuliezin kanssa, mutta he eivät saaneet lapsia. Lippmann kuoli Atlantin valtamerellä heinäkuun 13. päivä 1921 palatessaan kotiin työmatkaltaan Pohjois-Amerikasta.
Aiheesta muualla

Kuvia tai muita tiedostoja aiheesta Gabriel Lippmann Wikimedia Commonsissa
Nobelprize.org Gabriel Lippmannin elämäkerta (englanniksi)
Antero Siljola

| Antero Siljola> Henkilötiedot |
| --- | --- |
Syntynyt: 20. heinäkuuta 1942 (ikä 82) Lumivaara
Muut tiedot
Yritys:  WSOY
Asema:  pääjohtaja
| Antero Siljola> Henkilötiedot |
| --- | --- |
Koko nimi:  Matti Antero Siljola
Syntynyt: 20. heinäkuuta 1942 (ikä 82) Lumivaara
Kansalaisuus:   Suomi
Koripalloilija
Lempinimi:  Andy
Pituus:  190 cm
Pelaajaura
Seurajoukkueet
1957–1966:  Työväen Maila-Pojat
Maajoukkueet
1963:   Suomi
Ottelut (pisteet):  10 (6)
Aiheesta muualla
FIBA
Matti Antero Siljola (s. 20. heinäkuuta 1942 Lumivaara) on eläkkeelle siirtynyt suomalainen yritysjohtaja sekä uransa päättänyt koripalloilija ja yleisurheilija.
Yritysjohtaja

Siljola toimi työurallaan yritysjohtajana. Hän oli Rautakirjan toimitusjohtajana vuodet 1978–1987 ja WSOY:n pääjohtajana vuodet 1987–2000, kunnes hän erosi tehtävistään saatuaan ensimmäisenä Suomessa oikeudessa tuomion sisäpiiritiedon tahallisesta väärinkäytöstä.
Urheilija

Työväen Mailapoikien kasvatti, 190-senttinen Siljola pelasi kasvattajaseurassaan Suomen pääsarjassa yhteensä seitsemän kautta. Suomen miesten maajoukkueessa Siljola pelasi vuonna 1963 kymmenessä ottelussa 0,6 pisteen keskiarvolla. Hän kuului samana vuonna Suomen joukkueeseen Puolan EM-kilpailuissa joissa teki Romaniaa vastaan kuusi pistettä.
Siljola kilpaili koripallon lisäksi myös yleisurheilussa menestyen parhaiten kiekonheitossa, jossa hän sijoittui Kalevan kisoissa kahdesti kahdeksanneksi. Hän kilpaili myös muokarinheitossa ja pesäpallossa.
Arpa on heitetty

Arpa on heitetty tarkoittaa seuraavia asioita:
alea iacta est, latinankielinen lentävä lause
Arpa on heitetty (Executive Suite), Robert Wisen ohjaama yhdysvaltalainen elokuva vuodelta 1954
Arpa on heitetty (Frauds), Stephan Elliottin ohjaama australialainen elokuva vuodelta 1993
Arpa on heitetty, pohjoismainen tietokilpailuohjelma vuodelta 1964
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arpa on heitetty”, voi hakea sivunnimihaulla, laajalla sivunnimihaulla tai tekstihaulla.
Arp 147

| Arp 147 |
| --- | --- |

Muut nimet:  IC 298/298A
Tähdistö:  Valaskala
Rektaskensio:  03h 11m 18,90s
Deklinaatio:  +01° 18′ 52,99″
Punasiirtymä:  0,03141
Arp 147 on spiraaligalaksin ja elliptisen galaksin muodostama rengasgalaksipari noin 430 miljoonan valovuoden päässä Maasta Valaskalan tähdistössä. Kahden galaksin yhteentörmäys on tuottanut huomattavaa uusien tähtien muodostumista. Toisen galaksin läpimitta on 30 000 valovuotta ja se koostuu hiljattain muodostuneista erittäin massiivisista tähdistä.
Renkaalla on yhdeksän röntgenlähdettä, joiden on kirkkautensa vuoksi oltava mustia aukkoja massaltaan 10–20 Auringon massaa.
Gary Kubiak

Gary Kubiak
Gary Wayne Kubiak (s. 15. elokuuta 1961 Houston, Teksas) on yhdysvaltalainen  entinen amerikkalaisen jalkapallon valmentaja ja pelaaja. Pelaajana Kubiak edusti NFL:ssä Denver Broncosia vuosina 1983-91 toimien tähtipelinrakentaja John Elwayn varamiehenä. Pelaajauransa jälkeen Kubiak siirtyi valmentajaksi. Hän aloitti yliopistotasolta, kunnes siirtyi San Francisco 49ersin pelinrakentajien valmentajaksi vuonna 1994. Vuotta myöhemmin Mike Shanahan palkkasi Kubiakin Denver Broncosin hyökkäyksen koordinaattoriksi, jona hän toimi vuoteen 2005 asti. Kubiak voitti apuvalmentajan 2 Super Bowl-mestaruutta.  Houston Texans palkkasi Kubiakin päävalmentajakseen vuonna 2006. Kahdeksan kauden aikana hän johdatti Texansin pudotuspeleihin kaksi kertaa, joukkue voitti 61 ottelua ja hävisi 63. Texans antoi Kubiakille potkut kesken kauden 2013.
Tammikuussa 2015 Kubiakin vanha pelikaveri John Elway palkkasi hänet Denver Broncosin päävalmentajaksi. Kubiak johti joukkueen Super Bowl-mestaruuteen heti ensimmäisellä kaudellaan. Kausi 2016 ei sujunut yhtä hyvin tähtipelinrakentaja Peyton Manningin lopetettua uransa. Kubiak kärsi kauden aikana terveysongelmista ja päätti lopettaa valmentajanuransa kauden jälkeen.
Gabriel Torje

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gabriel Andrei Torje
Syntymäaika: 22. marraskuuta 1989 (ikä 34)
Syntymäpaikka: Timișoara, Romania
Pelipaikka: oikea laitalinkki
Pituus: 167 senttimetriä
Seurat
| Vuodet | Seura | O | (M) |
| 2005–2008 | Politehnica Timișoara | 37 | (2) |
| 2005 | → CFR Timișoara | 8 | (1) |
| 2008–2011 | Dinamo Bukarest | 108 | (17) |
| 2011– | Udinese | 21 | (2) |
| 2012–2013 | → Granada | 34 | (3) |
| 2013–2014 | → Espanyol | 12 | (0) |
| 2014–2015 | → Konyaspor | 27 | (5) |
| 2015– | → Osmanlıspor | 24 | (3) |
Maajoukkue
| 2010– | Romania | 57 | (12) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2016.  Maajoukkueuran tilastot päivitetty 22. tammikuuta 2019.
Gabriel Andrei Torje (s. 22. marraskuuta 1989 Timișoara, Romania) on romanialainen jalkapalloilija. Hän on kotimaansa lisäksi pelannut Italian, Espanjan, Turkin ja Venäjän sarjoissa. Hän on pelipaikaltaan oikea laitalinkki.
Seurajoukkueura

Torje on Politehnica Timișoaran kasvatti. Syyskaudella 2005–2006 hän pelasi lainalla CFR Timișoarassa kahdeksan Liga II:n ottelua tehden yhden maalin. Torjen seuraavat vuodet kuluivat Liga I:ssä, jossa hän pelasi ensimmäisen ottelunsa 28. huhtikuuta 2006. Vuosina 2006–2008 Torje pelasi Politehnica Timișoarassa 37 ottelua tehden kaksi maalia ja vuosina 2008–2011 Dinamo Bukarestissa 108 ottelua tehden 17 maalia. Hän pelasi myös seurojen reservijoukkueissa Liga II:ssa: Timișoarassa kahdeksan ottelua (neljä maalia) ja Bukarestissa kaksi ottelua.
Kesällä 2011 Torje siirtyi italialaiseen Udineseen, jossa teki kaudella 2011–2012 pelaamissaan 21 ottelussa kaksi maalia. Hän pelasi ensimmäisen ottelunsa Serie A:ssa 11. syyskuuta 2011 Lecceä vastaan ja teki ensimmäisen maalinsa 5. helmikuuta 2012 Fiorentinan verkkoon. Kaudeksi 2012–2013 Torje lainattiin espanjalaiseen Granadaan, jossa pelasi ensimmäisen Primera División -ottelunsa 20. elokuuta 2012 Rayo Vallecanoa vastaan. Ensimmäinen maali syntyi 30. syyskuuta 2012 Celta Vigon verkkoon. Kaudeksi 2013–2014 Torje lainattiin espanjalaiseen Espanyoliin, kaudeksi 2014–2015 turkkilaiseen Konyasporiin ja kaudeksi 2015–2016 turkkilaiseen Osmanlısporiin.
Maajoukkueura

Torje pelasi ensimmäisen kerran Romanian maajoukkueessa 3. syyskuuta 2010 EM-karsintaottelussa Albaniaa vastaan. Ensimmäisen maalinsa hän teki 9. helmikuuta 2011 ystävyysottelussa Kyproksen verkkoon. Hän on pelannut maajoukkueessa kaikkiaan 57 ottelua ja tehnyt niissä 12 maalia.
Gaddinmastiffi

| Gaddinmastiffi> Avaintiedot |
| --- | --- |
Alkuperämaa:   Intia
Määrä:  Suomessa ei yhtään
Rodun syntyaika:  ikivanha
Alkuperäinen käyttö:  suurriistan metsästys, paimennus, laumanvartija
Nykyinen käyttö:  lauman ja omaisuuden vartija, koiratappelut
Muita nimityksiä:  Gaddi Kutta, Gaddi Mastiff, Gaddi Watchdog, Gaddi Dog, Indian Gaddi, Indian Panther Hound, Mahidant Mastiff
FCI-luokitus:  ei
Ulkonäkö
Paino:  uros 40-45 kg, narttu 35-40 kg
Säkäkorkeus:  uros 56-78,7 cm, narttu 50,8-71 cm
Väritys:  kerma, fawn, keltainen, brindle, ruskea tai kaksivärinen
Gaddinmastiffi on intialainen koirarotu. Se on vuorikoira, joka on alun perin Pohjois-Intiasta, varsinkin Himalajan seudulta.
Ulkonäkö

Gaddinmastiffi on ketterä ja voimakas molossityyppinen vuoristokoira, jota voi erehtyä luulemaan ensinäkemältä tiibetinmastiffiksi. Se on kuitenkin suurinta osaa muista mastiffeista hoikempi, atleettinen, syvärintainen ja lihaksikas. Se kykenee suureen nopeuteen ja sen sisukkuutta arvostetaan. Häntä kiertyy selän ylle. Korvat yleensä typistetään, vaikka joillekin yksilöille ne jätetään luonnollisiksi.
Rodusta on kaksi muunnosta: lyhytkarvainen ja yleisempi, paksuturkkisempi pitkäkarvainen. Viimeksi mainitun karva on lyhyttä rungossa mutta pitkää rinnassa, raajoissa ja hännässä. Vaikka joillain yksilöillä on pienet valkoiset merkit, gaddinmastiffi on tavallisesti yksivärinen. Yleisin väritys on vaalea kermasta fawniin ja keltaiseen, mutta myös brindlejä, ruskeita ja laikukkaita koiria esiintyy.
Urokset ovat 56–78,7 cm korkeita ja painavat 40–45 kg. Nartut ovat 50,8–71 cm korkeita ja painavat 35–40 kg. Koko vaihtelee suuresti, mutta tavallisin on 63,5 cm.
Luonne ja käyttäytyminen

Gaddinmastiffi on vaiston varassa toimiva, tyyni ja omistajiaan kohtaan ystävällinen koira. Siitä saa miellyttävän perhekoiran kunhan se vain sosiaalistetaan oikein. Reviiritietoisuutensa ja varautuneisuutensa takia se voi silti olla melko aggressiivinen muita koiria ja vieraita ihmisiä kohtaan. Nykyisin sitä käytetään lähinnä karjan ohjaamiseen ja omistajansa omaisuuden suojeluun, mutta toisinaan myös koiratappeluihin.
Alkuperä

Tämä muinainen molossi on kotoisin Pohjois-Intiasta, lähinnä Himalajalta Himachal Pradeshin alueelta. Sitä kutsutaan myös nimillä intianpantterikoira ja mahidantinmastiffi, joista ensiksi mainittu viittaa sen kykyihin ja jälkimmäinen sen alkuperään. Vaikka alun perin se jalostettiin metsästyskoiraksi, paikallisen gaddi-heimon paimenet käyttävät sitä nykyisin apunaan. Rotu on tarpeeksi vahva torjumaan lumileopardien hyökkäyksiä ja tarpeeksi älykäs paimentamaan kaduille karanneita lampaita ja vuohia takaisin aitauksiinsa.
Asurin maharadža Mahidantin Meerutista uskotaan jalostaneen gaddinmastiffin metsästystarkoitukseen käyttäen seuraavia rotuja:
1) Villit dingomaiset mastiffityyppiset paariakoirat. Ne polveutuivat massiivisesta hyrkaniankoirasta ja niitä esiintyi Jamuna Khaderin alueella.
2) Tiibetinmastiffin sha-khyi-taistelulinja.
Gaddinmastiffi muistuttaa alueen muita rotuja ja kuuluu keskiaasialaisten koirien kevyempään linjaan. Sitä käytettiin aiemmin panttereiden ja muun suurriistan jäljittämiseen ja nujertamiseen, vaikka nykyisin sillä ei enää metsästetä. Rotua esiintyy pääasiassa Intian alueella, mutta myös Pakistanissa on pieni populaatio. Siihen on siellä kuitenkin sekoittunut paljon bully kuttan ja saksanpaimenkoiran verta.
Aiheesta muualla

MolosserDogs.com Gaddi Kutta (with pictures)
Tibetan Mastiff website - contains comparision between the Tibetan Mastiff and Gaddi Kutta (Arkistoitu – Internet Archive)
A dog with a military mission - Article from The Hindu newspaper (Arkistoitu – Internet Archive)
The Gaddi Mastiff (with photos of adult dog and puppies)
indiatimes.com Gaddi Kutta (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gaddi Kutta
Käännös suomeksi
Goremykinin I hallitus

| Goremykinin I hallitus |
| --- | --- |
  Venäjän 2. hallitus
 Pääministeri Ivan Goremykin
Toimikausi alkoi:  5. toukokuuta 1906
Toimikausi päättyi:  21. heinäkuuta 1906
Valtionpäämies:  Nikolai II
Jäsenet
Hallituksen johtaja:  Ivan Goremykin
Ministerien lukumäärä:  13
Historia
Edellinen:  Witte
Seuraava:  Stolypin
Goremykinin I hallitus oli Venäjän keisarikunnan toinen hallitus, jonka virkakausi oli 5. toukokuuta – 21. heinäkuuta 1906. Hallitusta johti pääministeri Ivan Goremykin.
Hallituksen kokoonpano

| Virka | Nimi |
| --- | --- |
Pääministeri: Ivan Goremykin
Sisäministeri: Pjotr Stolypin
Valtiovarainministeri: Vladimir Kokovtsov
Ulkoministeri: Aleksandr Izvolski
Rautatieministeri: Nikolai Šaufus
Oikeusministeri: Ivan Štšeglovitov
Sotaministeri: Aleksandr Roediger
Opetusministeri: Pjotr Kaufman
Hoviministeri: Vladimir Frederiks
Meriministeri: Aleksei Birilev
Kauppa- ja teollisuusministeri: Aleksandr Štof
Maatalousministeri: Aleksandr Stišinski
Valtiontarkastaja: Pjotr Schwanebach
Pyhän synodin yliprokuraattori: Aleksei Širinski-Šahmatov
Gary Hunt

| Mitalit> Miesten uimahypyt.Maa:  Yhdistynyt kuningaskunta.MM-kilpailut  | Mitalit> Miesten uimahypyt.Maa:  Yhdistynyt kuningaskunta.MM-kilpailut  | Mitalit> Miesten uimahypyt.Maa:  Yhdistynyt kuningaskunta.MM-kilpailut  | Miesten uimahypyt> Maa:  Yhdistynyt kuningaskunta. |
| --- | --- | --- | --- |
|  Kultaa | Kazan 2015 | korkeat hypyt, 27 m |  |
|  Pronssia | Barcelona 2013 | korkeat hypyt, 27 m |  |
Maa:  Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Melbourne 2006 | 10 m kerroshypyt, parikilpailu |  |
Gary Hunt (s. 11. kesäkuuta 1984 Southampton) on brittiläinen uimahyppääjä. 176 senttimetriä pitkä ja 65 kilogrammaa painava Hunt kilpailee nykyisin korkeissa uimahypyissä.
Hunt saavutti MM-kultaa korkeista hypyistä vuoden 2015 MM-kilpailuista Kazanista yhteispistein 629,30. Vuoden 2013 MM-kilpailuista Barcelonasta hän saavutti samasta lajista hopeaa. Vuoden 2006 Kansainyhteisön kisoissa Melbournessa Hunt edusti Englantia ja saavutti pronssia 10 metrin kerroshyppyjen parikilpailusta.
Hunt on voittanut Red Bullin järjestämän korkeiden uimahyppyjen maailmancupin viidesti vuosina 2010, 2011, 2012, 2014 ja 2015. Hän on historian menestynein urheilija lajissaan.
Antoine Demoitié

| Antoine Demoitié |
| --- | --- |
 Antoine Demoitié vuonna 2015
Henkilötiedot
Koko nimi:  Antoine Demoitié
Syntynyt: 16. lokakuuta 1990 Liège, Belgia
Kuollut: 27. maaliskuuta 2016 Lille, Ranska
Kansalaisuus:   Belgia
Pyöräilijä
Laji:  maantiepyöräily
Rooli:  ajaja
Ura
Ammattilaisjoukkue(et)
2010 2011 2012 2013–2015 2016:  Lotto-Bodysol (stagiaire) Lotto-Bodysol Idemasport-Biowanze Wallonie-Bruxelles Wanty-Groupe Gobert
Suurimmat voitot
 Tour du Finistère 2014 
 Tiedot päivitetty: 28. maaliskuuta 2016 
Antoine Demoitié (16. lokakuuta 1990 Liège, Belgia – 27. maaliskuuta 2016 Lille, Ranska) oli belgialainen maantiepyöräilijä. Demoitién viimeiseksi talliksi jäi Wanty-Groupe Gobert.
Demoitién ensimmäinen talli oli Lotto-Bodysol, jota hän edusti vuodet 2010–2011. Vuoden 2012 hän edusti Idemasport-Biowanzea ja vuodet 2013–2015 Wallonie-Bruxellesia, jonka kanssa hän voitti vuonna 2014 Tour du Finistèren. Vuodeksi 2016 Demoitié siirtyi Wanty-Groupe Gobertiin.
Demoitié kuoli maaliskuussa 2016 kesken Gent–Wevelgem-kilpailun, kun hän kaatui ja joutui takaa tulleen moottoripyörän yliajamaksi. Hänet kuljetettiin onnettomuuden jälkeen sairaalaan Lilleen, jossa hän kuoli.
Saavutukset

2012
Triptyque des Monts et Châteaux'n etapin 2b voitto
Carpathian Couriers Racen 2. ja 3. etappien voitto
Triptyque Ardennaisin kolmas tila
3. etapin voitto
2013
Grote Prijs Stad Geelin toinen sija
Ronde Pévéloisen toinen sija
2014
Tour du Finistèren voitto
Omloop van het Waaslandin toinen sija
2015
Circuit des Ardennesin 4. etapin voitto
Wanzele Koersen voitto
Grote Prijs Stad Zottegemin toinen sija
Handzame Classicin toinen sija
Grand Prix d’Ouverture La Marseillaisen kolmas sija
Gorenje

| Gorenje dd |
| --- | --- |

Yritysmuoto:  osakeyhtiö
Osake:  LJSE: GRVG
Perustettu:  1950
Toimitusjohtaja:  Franjo Bobinac
Kotipaikka:  Velenje, Slovenia
Toiminta-alue:  Eurooppa, muu maailma
Toimiala:  kodinkoneiden valmistus
Tuotteet:  Gorenje, Gorenje+, Korting, Sidex, Mora, Atag, Etna, Pelgrim, Asko, Upo
Liikevaihto:  1,26 miljardia € (2012)
Henkilöstö:  11 000 (2012)
Tytäryhtiöt:  yli 80 tytäryhtiötä
Kotisivu:  www.gorenjegroup.com
Infobox OKVirheellinen NIMI-arvo: 
Gorenjen tuotteita IFA 2011 -messuilla.
Gorenje Group on slovenialainen kodinkoneita valmistava yritysryhmä, joka myy suuria keittiö- ja pesukoneita tuotemerkeillä Gorenje, Gorenje+, Korting, Sidex, Mora, Atag, Etna, Pelgrim, Asko ja Upo. Konsernin emoyhtiö on Gorenje dd, ja sen yli 80 tytäryhtiötä toimivat Slovenian lisäksi noin kymmenessä Euroopan maassa. Gorenje dd:n osake noteerataan Ljubljanan pörssissä (LJSE: GRVG).
Yhtiön pääkonttori ja päätehdas sijaitsevat Slovenian Velenjessä. Liedet valmistetaan Tšekin Mariánské Údolíssa ja kylmälaitteet Serbian Valjevossa. Gorenje työllisti vuonna 2012 lähes 11 000 ihmistä ja teki liikevaihtoa 1,26 miljardia euroa.
Vuonna 2010 Gorenje osti Lahdessa toimineen, vuodesta 2000 Antonio Merlonin omistaman Upo-liesitehtaan ja siirsi sen sähköliesien valmistuksen vuonna 2012  Tšekkiin, jolloin toiminta Lahdessa loppui.
Gorenje on käyttänyt kalliimpien kodinkoneidensa muotoilijoina muun muassa Karim Rashidia, Ora Itoa ja Philippe Starckia.
Aiheesta muualla

Kuvia tai muita tiedostoja aiheesta Gorenje Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gorenje
Käännös suomeksi
Antoine Cyr

| Antoine Cyr> Henkilötiedot |
| --- | --- |
Syntynyt: 18. syyskuuta 1998 (ikä 25)
Kansalaisuus:  Kanada
Uran tiedot
Seura:  Club Skinouk
Laji:  maastohiihto 
Maailmancup
Kaudet:  2019-
Antoine Cyr on (s. 18. syyskuuta 1998 Gatineau, Kanada) on kanadalainen maastohiihtäjä. Cyrin nykyinen seura on Club Skinouk.
Maailmancup ura

2020-2021: Maailmancup sija 93 pisteet 19. Normimatkojencup sija 62 pisteet 19. Sprintti cupiin ei osallistunut
2021-2022: Maailmancup sija 55 pisteet 79. Normimatkojencup sija 34 pisteet 66. Sprintti cup sija 68 pisteet 13.
2022-2023: Maailmancup sija 24 pisteet 723. Normimatkojencup sija 20 pisteet 387. Sprintti cup sija 35 pisteet 186
2023-2024 maailmancup sija 10 pisteet 1095. Normimatkojencup sija 18 pisteet 585. Sprintti cup sija 26 pisteet 336
Lähde: